Diari Oficial de la Generalitat Valenciana


Sumari del DOGV 8444, del 14-12-2018 (2018/11669)

RESOLUCIÓ de 12 de desembre de 2018, del conseller d'Economia Sostenible, Sectors Productius, Comerç i Treball, per la qual es modifica la resolució de delegació de 21 de març de 2018 en virtut de la qual es deleguen atribucions en determinats òrgans i unitats administratives de la Conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11412


Data del document
:   12-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 12 de desembre de 2018, del conseller d'Economia Sostenible, Sectors Productius, Comerç i Treball, per la qual es modifica la resolució de delegació de 21 de març de 2018 en virtut de la qual es deleguen atribucions en determinats òrgans i unitats administratives de la Conselleria. [2018/11356]  
Mitjançant el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, es va realitzar una nova configuració, tant de l'àmbit competencial del departament, com de la seua estructura organitzativa, regulant-se les funcions dels òrgans superiors i del nivell directiu, així com dels màxims nivells administratius.  
En aqueix sentit, mitjançant Resolució del conseller d'Economia Sostenible, Sectors Productius, Comerç i Treball de 21 de març de 2018 es va procedir a delegar atribucions en determinats òrgans i unitats administratives de la Conselleria, havent-se publicat en el DOGV número 8262, de 27 de març de 2018.  
El Decret 25/2017, de 24 de febrer, del Consell, pel qual es regulen els fons de caixa fixa, determina que la persona competent per a reconéixer l'obligació dirigirà a la persona responsable de la caixa l'ordre de pagament corresponent. En el cas de les indemnitzacions per raó del servei i gratificacions per serveis extraordinaris, a més de la normativa que regula aquesta matèria i amb independència del règim general de delegacions d'actes en matèria de despesa pressupostària, resulta necessari establir les oportunes delegacions específiques. Tot això amb la finalitat d'agilitar la tramitació administrativa mitjançant la desconcentració territorial de determinats actes, així com aportar major claredat al sistema de delegacions actualment existent.  
En virtut d'això, i de conformitat amb el que es disposa en els articles 28 i 63 de la Llei 5/1983, de 30 de desembre, del Consell, en l'article 9 de la Llei 40/2015, d'1 d'octubre, de règim jurídic del sector públic i en l'article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Modificació del punt tercer  
En les delegacions efectuades per la Resolució de 21 de març de 2018 en favor de la persona titular de la Sotssecretaria, s'afig un nou apartat 13 amb la següent redacció:  
13. L'autorització de la despesa, disposició del crèdit i reconeixement de l'obligació relatives a les indemnitzacions per raó del servei i gratificacions per serveis extraordinaris dins del seu àmbit competencial. Així mateix, la proposta de pagament d'aquestes indemnitzacions, si hagueren de ser tramitades a través del sistema d'informació pressupostària, o bé la signatura de les corresponents ordres de pagament, si es tramiten a través del sistema de fons de caixa fixa.  
  
Segon. Modificació del punt quart  
En les delegacions efectuades per la Resolució de 21 de març de 2018 en favor de les direccions generals, s'afig un nou apartat 7 amb la següent redacció:  
7. L'autorització de la despesa, disposició del crèdit i reconeixement de l'obligació relatives a les indemnitzacions per raó del servei i gratificacions per serveis extraordinaris dins del seu àmbit competencial. Així mateix, la proposta de pagament d'aquestes indemnitzacions, si hagueren de ser tramitades a través del sistema d'informació pressupostària, o bé la signatura de les corresponents ordres de pagament, si es tramiten a través del sistema de fons de caixa fixa, amb excepció en aquest últim cas de les delegades expressament en les secretaries territorials en la present resolució.  
  
Tercer. Modificació del punt desé  
En les delegacions efectuades per la Resolució de 21 de març de 2018 en favor de les secretaries territorials, la redacció del punt desé quedarà com segueix:  
Delegar en les persones titulars de les secretaries territorials d'aquesta conselleria l'exercici de les atribucions següents:  
1. L'exercici de les facultats ordinàries de contractació administrativa i de dret privat, respecte de les necessitats de les direccions territorials o dels serveis i unitats adscrits a cadascuna d'elles, relatives a contractes el valor estimat dels quals siga inferior a 6.000 euros, IVA exclòs, amb excepció del pagament d'interessos de demora.  
2. L'autorització de la despesa, disposició del crèdit, reconeixement de l'obligació i la signatura de les ordres de pagament relatives a les indemnitzacions per raó del servei i gratificacions per serveis extraordinaris que es tramiten pel sistema de fons de caixa fixa, en relació a les caixes assignades al seu respectiu àmbit territorial.  
  
Quart. De la revocació i avocació  
La present resolució de delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell.  
Les atribucions delegades en la present resolució podran ser reclamades, en els termes i amb els requisits que estableix la normativa aplicable.  
  
Cinqué. De la constància expressa de la delegació i la no subdelegació  
Les resolucions o actes administratius que s'adopten en virtut d'aquesta delegació indicaran expressament aquesta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Sisé. De l'entrada en vigor  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
València, 12 de desembre de 2018.- El conseller d'Economia Sostenible, Sectors Productius, Comerç i Treball: Rafael Climent González.